**Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL PANEVĖŽIO RAJONO SAVIVALDYBĖS TARYBOS 2021 M. RUGSĖJO 30 D. SPRENDIMO NR. T-203 „DĖL PANEVĖŽIO RAJONO LANKYTINŲ VIETŲ SĄRAŠO PATVIRTINIMO“ PAKEITIMO**

2023 m. kovo 30 d. Nr. T2-

Panevėžys

Vadovaudamasi Lietuvos Respublikos vietos savivaldos įstatymo 18 straipsnio
1 dalimi ir atsižvelgdama į Lankytinų vietų ir laikinų renginių maršrutinio orientavimo automobilių keliuose taisyklių LVMOT 15, patvirtintų Lietuvos automobilių kelių direkcijos prie Susisiekimo ministerijos direktoriaus 2015 m. kovo 3 d. įsakymu Nr. V(E)-4 „Dėl Lankytinų vietų ir laikinų renginių maršrutinio orientavimo automobilių keliuose taisyklių LVMOT 15 patvirtinimo“, 12.4 papunktį, Panevėžio rajono savivaldybės taryba n u s p r e n d ž i a:

Papildyti Panevėžio rajono lankytinų vietų sąrašą, patvirtintą Panevėžio rajono savivaldybės tarybos 2021 m. rugsėjo 30 d. sprendimu Nr. T-203 „Dėl Panevėžio rajono lankytinų vietų sąrašo patvirtinimo“, 48 ir 49 eilutėmis ir jas išdėstyti taip:

|  |  |  |  |
| --- | --- | --- | --- |
| 48. | Lankytina vieta | Hortenzijų parkas | Kakūnų k. 9, Karsakiškio sen. |
| 49. | Gamtos objektas | Kakūnų ąžuolas | Kakūnų k., Karsakiškio sen. |

Sandra Budreikienė

2023-03-15

**PANEVĖŽIO RAJONO SAVIVALDYBĖS ADMINISTRACIJOS**

**JAUNIMO REIKALŲ KOORDINATORĖ (VYR. SPECIALISTĖ)**

Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL PANEVĖŽIO RAJONO LANKYTINŲ VIETŲ SĄRAŠO PATVIRTINIMO“ PROJEKTO AIŠKINAMASIS RAŠTAS**

2023 m. kovo 15 d.

Panevėžys

 **1. Sprendimo projekto tikslai ir uždaviniai**

 Buvo gautas gyventojo prašymas įtraukti Hortenzijų parką ir Kakūnų ąžuolą į Panevėžio rajono lankytinų vietų sąrašą ir sudaryti sąlygas įrengti informacinius kelio ženklus, kad būtų užtikrinta galimybė informuoti keliautojus apie turizmo maršrute esančias lankytinas vietas Panevėžio rajono savivaldybės teritorijose.

 **2. Siūlomos teisinio reguliavimo nuostatos**

 Esant maršrutinio orientavimo į lankytiną vietą poreikiui turizmo tikslais naudojami informaciniai kelio ženklai Nr. 628 „Krypties rodyklė į lankytiną vietą“ ir Nr. 629 „Lankytinos vietos pavadinimas“. Kelio ženklai Nr. 628 ir Nr. 629 įrengiami pagal Lankytinų vietų ir laikinų renginių maršrutinio orientavimo automobilių keliuose taisykles LVMOT 15, patvirtintas Lietuvos automobilių kelių direkcijos prie Susisiekimo ministerijos direktoriaus 2015 m. kovo 3 d. įsakymu Nr. V(E)-4. Taisyklių 12 punkte nustatyta, kokius lankytinų vietų pavadinimus leidžiama nurodyti kelio ženkluose Nr. 628 ir Nr. 629: UNESCO pasaulio paveldo vietovių pavadinimus, Lietuvos Respublikos kultūros registre registruotų nekilnojamųjų, valstybės saugomų objektų pavadinimus, Lietuvos Respublikos saugomų teritorijų valstybės kadastre registruotų objektų pavadinimus ir savivaldybių tarybų patvirtintų lankytinų vietų pavadinimus.

 **3. Laukiami rezultatai**

Panevėžio rajono lankytinų vietų sąrašas yra vienas iš esminių dokumentų planuojant ir įrengiant informacinių kelio ženklų nuorodas į savivaldybės lankytinas vietas.

**4.** **Lėšų poreikis ir šaltiniai**

Trūkstamų ženklų įrengimas ir priežiūra bus apmokama savivaldybei skirtomis Kelių priežiūros ir plėtros programos arba savininkų lėšomis.

**5**. **Kiti sprendimui priimti reikalingi pagrindimai, skaičiavimai ar paaiškinimai**

Sprendimo projekto antikorupcinis vertinimas nereikalingas.

Jaunimo reikalų koordinatorė (vyr. specialistė) Sandra Budreikienė